<classify> Ofisa Habari wa TFF, Alfred Lucas alisema jana kuwa kamati hiyo ambayo ilishirikisha viongozi wa Azam, Bodi ya Ligi na TFF ilithibitisha kuwa, mchezaji huyo, Erasto Nyoni alikuwa na kadi tatu za njano, hivyo hakustahili kucheza mechi ya Mbeya City.Azam ilikata rufaa kupinga kupokonywa pointi tatu na mabao matatu kwa madai kuwa Nyoni alishaitumikia adhabu hiyo. Hata hivyo, ilithibitika Nyoni alipewa kadi katika mchezo wa Ngao ya hisani na nyingine dhidi ya Prisons ya Mbeya na Coastal Union ya Tanga.Kwa mujibu wa kanuni ya 37 4 toleo la 2015 ya Ligi Kuu ya Tanzania Bara juu ya udhibiti wa wachezaji ambayo inasema mchezaji atakayeonywa kwa kadi tatu za njano katika michezo mitatu, basi atalazimika kukosa mchezo unaofuata wa timu yake. Aidha, kanuni ya 14 37 ya kanuni hiyo imempa ushindi wa mabao matatu na mabao matatu timu ya Mbeya City.Kutokana na hali hiyo ushindani sasa upo kwenye nafasi ya pili kati ya Azam na Simba ambayo itacheza na JKT ambayo mchezo huo unatabiriwa kuwa mgumu kutokana na JKT kuhitaji kucheza kufa au kupona kuhakikisha inabaki Ligi Kuu.Tayari Kocha wa JKT Ruvu, Abdallah Kibadeni kaweka wazi kuwa hatamani timu hiyo kumfia mkononi hivyo atahakikisha anainusuru timu hiyo isishuke daraja.Simba nao wanahitaji pointi tatu ili washike nafasi ya pili, kwa sasa wanashika nafasi ya tatu wakiwa na pointi 62 nyuma ya Azam wenye pointi 63 wakati tayari Yanga imeshatwaa ubingwa.Mchezo na Simba ni muhimu mno, nimeshazungumza na wachezaji wangu kuhakikisha wanacheza kufa au kupona ili kunusuru tusishuke daraja,alisema Kibadeni.Kibadeni aliichukua timu hiyo ikiwa katika hali ngumu mwanzoni mwa mzunguko wa pili wa ligi na kujitahidi kuifikisha hadi nafasi ya 12 baada ya kukusanya pointi 29.Endapo Ruvu itapoteza mchezo huo, Kagera Sugar na Mgambo wakashinda mechi zao basi maafande hao watashuka daraja. Tayari Toto African na Coast Union zimeshafungashiwa virago.Toto inahitaji kushinda mchezo mmoja kati ya miwili iliyobaki ili kujihakikishia kubaki Ligi Kuu sawa na JKT Ruvu. Hali mbaya zaidi kwa Kagera Sugar, African Sports na Mgambo JKT.  <topic>: michezo 